paragraph_text: Film Ja, Tonya svoju je svjetsku premijeru imao na filmskom festivalu u Torontu dana 8. rujna 2017. godine, a u službenu kino distribuciju u SAD-u krenuo je 8. prosinca 2017. godine. Dana 18. siječnja 2018. krenuo je u službenu kino distribuciju u hrvatskim kinima. Film je pobrao hvalospjeve kritičara diljem svijeta, uz posebne pohvale za glumačke nastupe Robbie i Janney. Na dodjeli nagrade Zlatni globus, Janney je pobijedila u kategoriji najbolje sporedne glumice, a sam film za tu je nagradu nominiran i u kategorijama najboljeg filma (mjuzikl/komedija) i najbolje glumice (u mjuziklu/komediji).